Na temelju članka 6. stavka 2. Odluke o načinu upravljanja i korištenja sportskih građevina u vlasništvu Grada Zagreba (Službeni glasnik Grada Zagreba 6/10, 12/10, 5/11, 15/11, 22/15 i 25/15) gradonačelnik Grada Zagreba, raspisuje

**N A T J E Č A J**

**za davanje u zakup sportskih građevina**

**u vlasništvu Grada Zagreba**

**I.**

**1. DVORANA „RUDEŠ“**

Sportska se građevina nalazi u Zagrebu, Rudeška cesta 71, na dijelu k.č. 1353/1, k.o. Rudeš.

DVORANA „RUDEŠ“daje se u zakup za obavljanje sportske aktivnosti - **košarka**.

Sportska se građevina u naravi sastoji od:

|  |  |
| --- | --- |
| **a. Zatvoreni sportski prostori** | **Površina u m2** |
| - dvorana sa pozornicom | 348,09 m2 |
| **b. Zatvoreni prateći prostori** |  |
| - svlačionice, sanitarije i spremište | 98,96 m2 |

**2. IGRALIŠTE "SLANOVEČKA"**

Sportska se građevina nalazi u Zagrebu, Slanovečka 21, na dijelu k.č. 6222/1, k.o. Čučerje.

IGRALIŠTE „SLANOVEČKA“ daje se u zakup za obavljanje sportske aktivnosti**- košarka, rukomet.**

Sportska se građevina u naravi sastoji od:

|  |  |
| --- | --- |
| **a. Otvoreni sportski prostori** | **Površina u m2** |
| - igralište za rukomet, košarku (asfalt) | 705,60 m2 |
| **b. Okolišni prostor** |  |

**3.** **SPORTSKO REKREACIJSKI CENTAR „GORNJI STENJEVEC“**

Sportska se građevina nalazi u Zagrebu, Dubravica 109 a, na dijelu k.č. 3076, k.o. Gornji Stenjevec.

SRC „GORNJI STENJEVEC“ daje se u zakup za obavljanje sportske aktivnosti **– mali nogomet.**

Sportska se građevina u naravi sastoji od:

|  |  |
| --- | --- |
| **a. Otvoreni sportski prostori** | **Površina u m2** |
| - igralište za mali nogomet (asfalt) | 943,29 m2 |
| **b. Okolišni prostor** |  |

**4. STRELJANA „MAKSIMIR“**

Sportska se građevina nalazi u Zagrebu, Oboj 2, na k.č. 2904, k.o. Maksimir.

STRELJANA „MAKSIMIR“ daje se u zakup za obavljanje sportske aktivnosti - **streljaštvo**.

Sportska se građevina u naravi sastoji od:

|  |  |
| --- | --- |
| **a. Otvoreni sportski prostori** | **Površina u m2** |
| - strelište | 2.618,50 m2 |
| **b. Zatvoreni sportski prostori** |  |
| **-** linija gađanja | 157,11 m2 |
| - prostor za suce | 146,64 m2 |
| **c. Zatvoreni prateći prostori** |  |
| - svlačionice i sanitarije | 51,05 m2 |
| **-** uredski prostor za sportsku djelatnost | 9,74 m2 |
| - društvena prostorija | 9,74 m2 |
| - oružarnica | 27,97 m2 |
| - spremišta | 86,66 m2 |
| **-** WC | 12,76 m2 |
| - prolazi i hodnici | 14,04 m2 |
| - stan domara | 68,81 m2 |
| **d. Zatvoreni poslovni prostori** |  |
| **-** ugostiteljski prostor u podzakupu | 60,03 m2 |
| **e. Otvoreni poslovni prostori** |  |
| - ljetna terasa natkrivena | 12,50 m2 |
| - ljetna terasa nenatkrivena | 76,00 m2 |
| **f. Okolišni prostor** |  |
| - prometnice, parkirališta, pješačke staze |  |
| - zelene površine |  |

**5. TENISKO IGRALIŠTE „DUBRAVKIN PUT“**

Sportska se građevina nalazi u Zagrebu, Dubravkin put bb, na k.č. 741/2 k.o.Centar.

TENISKO IGRALIŠTE „DUBRAVKIN PUT“ daje se u zakup za obavljanje sportske aktivnosti - **tenis.**

Sportska se građevina u naravi sastoji od:

|  |  |
| --- | --- |
| **a. Otvoreni sportski prostori** | **Površina u m2** |
| - 1 tenis teren – color-set | 415,80 m2 |

**II.**

1. Sportske građevine iz točke I. ovog natječaja daju se u zakup na vrijeme od 5 godina.

2. Iznos zakupnine za sportske građevine iz točke I. ovog natječaja jednak je troškovima tekućeg održavanja sportske građevine jer sportska građevina ne ostvaruje dobit.

Pod troškovima tekućeg održavanja sportske građevine podrazumijevaju se:

- sitni popravci;

- održavanje zajedničkih prostorija i uređaja;

- režijski troškovi;

- održavanje i uređivanje okolnog zemljišta koje služi za redovnu uporabu sportske građevine (parkiralište, travnjaci, ukrasno zelenilo i sl.);

- troškovi premije osiguranja;

- plaće radnika koji rade na održavanju sportske građevine.

3. Rok za podnošenje pisanih ponuda je 15 dana od dana objave natječaja. Ponude se dostavljaju Povjerenstvu za provedbu javnog natječaja za davanje u zakup sportskih građevina u vlasništvu Grada Zagreba, u zatvorenoj omotnici s naznakom „ZA NATJEČAJ“ i nazivom sportske građevine za koju se natječe. Ponude se predaju u pisarnicu Gradskog ureda za obrazovanje, kulturu i sport, Zagreb, Ilica 25, ili šalju preporučenom pošiljkom na istu adresu.

4. Pravo podnošenja ponuda na natječaj imaju:

- sportski klubovi i savezi, sportska zajednica, ustanove i trgovačka društva registrirana za obavljanje sportske djelatnosti upravljanja i održavanja sportskih građevina;

- fizičke osobe registrirane za obavljanje sportske djelatnosti.

**Uz ponudu ponuditelji su obvezni priložiti program korištenja i održavanja sportske građevine iz koje će biti vidljiv:**

**- interes Grada Zagreba za razvojem sporta;**

**- interes Grada Zagreba za održavanjem građevine u funkciji za provođenje sportske djelatnosti;**

**- interes Grada Zagreba za ulaganjem u sportsku građevinu radi razvoja sporta.**

Fizičke osobe uz ponudu prilažu dokument iz kojeg je vidljivo da su registrirane za obavljanje sportske djelatnosti.

Pravne osobe uz ponudu prilažu izvod iz registracije iz kojeg je vidljivo da su registrirane za obavljanje sportske djelatnosti.

**III.**

Ponude će biti javno otvorene u prostorijama Gradskog ureda za obrazovanje, kulturu i sport, Zagreb, Ilica 25, 1. kat, dvorana 8, dana 17. veljače 2016. u 10,00 sati.

Nepravodobne i nepotpune ponude neće se razmatrati.

Svi sudionici natječaja bit će pisano obaviješteni o rezultatima natječaja.